Document ID: /roh_data/filtered/fineweb-2-filterrobots_roh.jsonl.gz/2201

Masagn dumbra actualmain var 500 abitants. Bun 150 dapli che tar la davosa dumbraziun dal pievel l’onn 2000. Bleras famiglias giuvnas èn vegnidas a viver a Masagn il davos temp.
Masagn è bain collià cun ils centers, ins è svelt a Cuira, ma era qua a Tusaun nua che la glieud lavura. Er blers giuvens ch’èn creschids si a Masagn turnan en lur patria per fundar qua lur famiglia.
La raschun per quest ferm augment dal dumber d’abitants vesa la presidenta communala Beatrix Vital en las bunas colliaziuns cun ils centers Cuira e Tusaun. Aveva Masagn pli baud enturn sis uffants per onn ch’entschavevan la scola, èn quai uss en media mintg’onn circa diesch uffants, ha ditg la presidenta dal cussegl da scola Flurina Feltscher.
RR actualitad 17:00